Mestské zastupiteľstvo v Žiline na základe § 6 a § 11 zákona č.  369/90 Zb. o obecnom zriadení a podľa § 29 ods. 2 zákona č. 50/1997 Zb. o územnom plánovaní a stavebnom poriadku (stavebný zákon) v znení zákona č. 103/1990 Zb. a zákona č. 262/1992 Zb. vydáva všeobecné záväzné

NARIADENIE
o záväzných častiach územného plánu sídelného útvaru Žilina, spracovaného Stavoprojektom Žilina, schváleného uznesením Vlády SSR č. 352/78 zo dňa 
29. 11. 1978 a následne dopracovaného v júni 1980.

č. 3/1994

ČASŤ PRVÁ 

Úvodné ustanovenie

Článok 1 

Účel nariadenia

Nariadenie vymedzuje záväzné časti územného plánu sídelného útvaru Žilina (ďalej len ÚPN-SÚ Žilina)

Článok 2 

Rozsah platnosti

1.	Toto nariadenie platí pre sídelný útvar Žilina, tvorený katastrálnymi územiami Žiliny, Žilinskej Lehoty, Považského Chlmca, Budatína, Zádubnia, Zástrania, Brodna, Vrania, Strážova, Závodia, Bánovej, Bytčice, Trnového a Mojšovej Lúčky, okrem územia vymedzeného v zmene ÚPN-SÚ Žilina-vodné dielo, schválenej MZ v Žiline dňa 11.11.1993.
2.	Toto nariadenie platí do doby spracovania a schválenia nového plánu sídelného útvaru Žilina.

Článok 3 

Vymedzenie pojmov

1.	Záväzné regulatívy sú:
a)	zásady usporiadania územia
b)	limity  územia,   ktorými  sa  stanovujú  medzné  hodnoty  využitia územia.
2.	Urbanizované územie ÚPN-SÚ Žilina vodné dielo tvoria tieto funkčné plochy:
a)	plochy obytné
b)	plochy vyššej občianskej vybavenosti
c)	plochy cestnej dopravy
d)	plochy železničnej dopravy
e)	plochy pešie a cyklistické trasy
f)	plochy výroby, skladov a zariadení technického vybavenia
g)	plochy športu a rekreácie
h)	územie vodného diela
i)	plochy izolačnej zelene
j)	plochy verejnej zelene
k)	plochy skládok TKO
l)	záhradkárske osady
m)	cintoríny
3.	Neurbanizované územie ÚPN-SÚ Žilina tvoria ostatné nezastavané pozemky katastrálnych území, ktoré nie sú určené k zastavaniu.

ČASŤ DRUHÁ 

Záväzné regulatívy

Článok 4 

Funkčné usporiadanie

1.	Funkčné využitie územia je vymedzené na výkrese č. 3.1. schválenom ÚPN-SÚ Žilina {viď článok 1) a na výkrese č. 1 schválenej zmeny ÚPN-SÚ Žilina-vodné dielo v rozsahu riešených katastrálnych území sídelného útvaru Žilina. Tomuto vymedzeniu musí zodpovedať spôsob využitia území a účel umiestňovaných a povoľovaných stavieb vrátane ich zmien a zmien v ich využívaní. Stavby a iné opatrenia, ktoré funkčnému vymedzeniu území a plôch nezodpovedajú, nesmú byť na týchto územiach alebo plochách umiestnené alebo povolené.
2.	Doterajší spôsob využitia území a plôch, ktorý nezodpovedá vymedzenému funkčnému využitiu podľa schváleného ÚPN-SÚ Žilina a podľa zmeny ÚPN-SÚ Žilina-vodné dielo je možný, pokiaľ nenarušuje verejné záujmy nad prípustnú mieru a nie je dôvod pre opatrenia v zmysle stavebného zákona.
3.	Obytné plochy sú určené na bývanie trvalé i dočasné, vrátane zariadení základnej občianskej vybavenosti v potrebnom rozsahu. Na obytných plochách nie sú prípustné objekty a zariadenia s nepriaznivými vplyvmi na kvalitu obytného prostredia (nadmerný hluk, zápach, exhaláty a pod.)
4.	Plochy vyššej občianskej vybavenosti sú určené pre zariadenia nadokrskového, mestského a nadmestského významu, zabezpečujúce potreby väčšej časti mesta. Ide predovšetkým o priestory centrálnej mestskej zóny, centra Vlčiniec, centra Rudiny I., Rudiny II.
a)	centrum Vlčince sa vymedzuje ulicami: Vysokoškolákov, Obchodnou v predĺžení po Nemocničnú, Nemocničnou
b)	za centrum Rudiny I. sa považuje územie vymedzené ulicami: Tajovského, Kraskovou, Kovalíkovou, Majochovou, Rudnayovou v predĺžení po ulicu Ružičkovú vrátane parkoviska, Ružičkovou.
c)	Za centrum Rudiny II. sa považuje územie vymedzené ulicami: Centrálnou, Bajzovou (po obytný blok), južnou hranicou obytnej zóny Hliny VI.
5.	Plochy železničnej dopravy sú určené pre zariadenia ŽSR. Na plochách železničnej dopravy sa nesmú povoľovať stavby, nesúvisiace s funkciou plôch, okrem líniových stavieb technickej infraštruktúry a dopravy.
6.	Plochy cestnej dopravy tvoria plochy pozemných komunikácií, plochy dopravných zariadení a statickej dopravy.
7.	Plochy pešie a cyklistické trasy tvoria plochy a trasy s výlučným alebo nadradeným pohybom peších a cyklistov.
8.	Plochy výroby, skladov a zariadení technického vybavenia slúžia pre priemyselnú a poľnohospodársku výrobu, skladovanie, stavby a zariadenia pre zásobovanie pitnou vodou, odvádzanie odpadových vôd, zásobovanie elektrickou energiou, plynom a centrálne zásobovanie teplom:
a)	za priemyselnú zónu Žilina-sever s prevahou textilného priemyslu sa vymedzuje územie medzi žel. traťou Žilina-Bohumín a Kysuckou cestou.
b)	za priemyselnú zónu Žilina-východ s prevahou chemického priemyslu sa vymedzuje územie medzi železničnou traťou Žilina-Košice a ulicou Košickou a riekou Váh.
c)	priemyselná zóna Žilina-západ ako územie ľahkého a potravinárskeho priemyslu sa vymedzuje železničnou traťou Žilina-Bratislava, Žel. traťou Žílina-Rajec, tokom rieky Rajčianky a ulicou K cintorínu a jej predĺžením k rieke Rajčianke.
9.	Plochy športu a rekreácie tvoria plochy:
a)	šport
i)	športový areál SNP-Vlčince vymedzený ulicami: Cesta k Paľovej búde. Internátna, Vysokoškolákov, Nemocničná, Bôrická cesta
ii)	športový areál za železničnou stanicou (bývalý štadión ZVL) vymedzený riekou Váh a ulicami športová, Uhľová, Na Strelnici, 
iii)	areál voľného času Solinky-Chrásť vymedzený: zo severu Oravskou ulicou a južným okrajom individuálnej radovej zástavby rodinných domov sídliska Bôrik, z východu západné ohraničenie lesného porastu lesoparku Chrasť, z južnej strany plánovaná trasa komunikácie IV. Okružná, zo západu pomyslené predĺženie ulice Čapajevovej-Obvodová ulica, ako aj obvodová komunikácia sídliska Solinky.
b)	rekreácia
i)	Využívať pre funkciu zotavenia vo forme krátkodobej, každodennej a víkendovej rekreácie plochy v rekreačných priestoroch Bôrik, Chrasť, Hradisko, Dubeň, Straník, Hora, Brodenec, Bánovský háj.
10.	Územie vodného diela bolo vymedzené v rámci schválenej zmeny ÚPN-SÚ Žilina-vodné dielo.
11.	Plochy pre izolačnú zeleň tvoria plochy pozdĺž komunikácii a po obvode výrobných a skladových plôch. Ich úlohou je zmiernenie nepriaznivých vplyvov dopravy a výroby na obytné a rekreačné územie.
12.	Plochy pre verejnú zeleň tvoria plochy mestských parkov a ostatná zeleň určená pre verejné využívanie.
13.	V neurbanizovanom území nesmú byť umiestňované a povoľované novostavby s výnimkou pozemných komunikácii a líniových stavieb technického vybavenie. Toto územie zahŕňa poľnohospodársku pôdu a lesnú pôdu.
14.	Plochu skládky TKO tvorí plocha vymedzená ne tento účel v Považskom Chlmci.
15.	Záhradkárske osady tvoria špecifické viacúčelové plochy, umiestnené väčšinou na nehodnotnej poľnohospodárskej pôde. Na týchto plochách nie je možné budovať monofunkčné rekreačné chatové osady.
16.	Cintoríny ako špecifické funkčné plochy určené pre pochovávanie sa riadia osobitnými predpismi stanovujúcimi regulatívy využitia a podmienky na ich budovanie.

Článok 5 

Priestorové usporiadanie

1.	Územie riešené ÚPN-SÚ Žilina a zmenou ÚPN-SÚ Žilina-vodné dielo sa člení na jednotlivé funkčné plochy s príslušnými regulatívami priestorového usporiadania. Jednotlivé funkčné plochy sú znázornené a rozlíšené na výkrese č. 3.1. schváleného ÚPN-SÚ Žilina a na výkrese č.1 schválenej zmeny ÚPN-SÚ Žilina-vodné dielo v súlade s členením uvedeným v článku 3, odseku 2 a 3 týchto regulatívov.
2.	Priestorové parametre jednotlivých funkčných častí sídelného útvaru musia vychádzať 20 zásad nenarúšania princípov hmotovo priestorového, krajinárskeho dotvárania mestského prostredia Žiliny, pri zohľadnení charakteristických panoramatických pohľadov a siluety historického jadra.
3.	Pre rozvoj funkcie bývania sa musia prioritne využívať voľné plochy a priestory určené na dostavbu a prestavbu v rámci intravilánu, plochy nadväzujúce na už založené obytné obvody Staré mesto, Vlčince a Rudiny a nové plochy v priestoroch Hájik, s perspektívnym smerovaním aktívneho rozvoja do južnej časti sídelného útvaru.
4.	Zástavba plôch občianskej vybavenosti musí rozvíjať mestský charakter zástavby v centrálnej časti mesta a primeraným spôsobom i v ostatných okrajových častiach sídelného útvaru Žilina.
5.	Najvýznamnejšie kultúrno-spoločenské a administratívno-správne zariadenia, ako aj zariadenia obchodu a služieb celomestského charakteru sa musia sústreďovať do centrálnej mestskej zóny (CMZ) a do budúcich centier Vlčince, Rudiny I., Rudiny II.
6.	Pri intenzifikáciu plôch výroby a skladov je nutné dbať na zásadu, aby výška zástavby nebola v rozpore s celkovou urbanistickou siluetou mesta.
7.	Na plochách izolačnej zelene nesmú byť umiestňované a povoľované novostavby a zmeny existujúcich stavieb, s výnimkou stavieb dopravy a technickej infraštruktúry. U týchto stavieb je možné povoliť len udržiavacie práce. Izolačnú zeleň predstavujú najmä pásy zelene okolo hospodárskych dvorov, priemyselných zón, železničných tratí a rozhodujúcich cestných komunikácii.
8.	Rozvíjať poľnohospodársku veľkovýrobu tak, aby nedošlo ku kolízií s prioritnými záujmami ochrany a tvorby životného prostredia, najmä k ohrozeniu čistoty povrchových a podzemných zdrojov pitnej vody k znečisteniu ovzdušia a k zníženiu celkovej hodnoty obytného a rekreačného prostredia.
9.	Plochy mestských parkov a ostatnej verejnej zelene musia byť budované na princípe kompaktnosti a nezastaviteľnosti s výnimkou realizácie vybavenosti ako ich súčasti
10.	Na území MPR a ochrannom pásme sa bude výstavba riadiť ÚPN-MPR, nariadením o MPR mesta Žilina v súlade so zásadami pamiatkovej starostlivosti MPR Žilina.

Článok 6 

Usporiadanie dopravy

1.	Železničná doprava. Plochy pre železničnú dopravu sú situované hlavne v severnej časti SÚ Žilina a to v pásme vymedzenom severnou hranicou centrálnej časti mesta a tokom rieky Váh a tiež v priestore sútoku riek Váh a Kysuca, kde je vedená hlavná železničná trať z Ostravy a smerom južným je vedená vedľajšia trať do Rajca Do železničného uzla Žilina je zaústených 5 hlavných tratí a jedna vedľajšia trať miestneho významu.
2.	Cestná doprava V cestnej doprave riešiť dobudovanie založeného radiálno-okružného dopravného systému, napojenie mesta, t. j základného komunikačného systému na nadradenú komunikačnú sieť, ako aj zabezpečenie plynulosti a bezpečnosti motorovej dopravy v jej základnom komunikačnom systéme,
a)	Dobudovanie založeného radiálno-okružného dopravného systému vo vnútornej doprave mesta si vyžaduje realizáciu týchto zmien a úprav:
i)	Dobudovanie III. okruhu v úseku križovatka pri teplárni  po Budatínsky most tzv. ľavobrežnej komunikácie vo funkčnej úrovní A 2 v náväznosti na schválenú zmenu  ÚPN-SÚ Žilina-vodné dielo.
ii)	Vybudovanie IV. okruhu, ktorý bude zabezpečovať prepojenie zóny priemyslu na juhu a juhozápade a št. cesty 1/18 s prepojením na obytné okrsky Vlčince a Solinky v rámci SÚ Žilina.
iii)	Úprava prepojenia ulíc Škultétyho a Kamennej komunikáciou vo  funkčnej  triede  MS  9/60,   ktorá   bude  doplňovať základnú komunikačnú kostru mesta.
iv) Dobudovanie III. okruhu prepojením ulíc Mostná a Rajecká cesta, t. j. dobudovanie prieťahu 
      smer Poprad-Rajec.
b)	Pre zabezpečenie plynulosti a bezpečnosti motorovej dopravy v základnom komunikačnom systéme mesta je nutné zabezpečiť v križovaní komunikácií tieto zmeny a úpravy: 
i)	V   rámci   skompletizovania   III.   okruhu   dobudovanie   mimoúrovňového kríženia ulíc Na Horevaží, Košická a Nemocničná, 
ii)	Dobudovanie    mimoúrovňového    križovania    ulíc    Rajecká, Hlinská   a    Kamenná   (v    priestore    pri    prevádzkovej    budove Váhostavu).
c)	Pre napojenie základného komunikačného  systému  mesta  na nadradenú komunikačnú sieť je nutné zabezpečiť realizáciu týchto zmien a úprav:
i)	Vybudovanie východného diaľničného privádzača v úseku od križovania so štátnou cestou 1/18 po katastrálnu hranicu Teplička, navrhovaného v kontexte so schválenou zmenou ÚPN-SÚ Žilina vodné dielo.
ii)	Vybudovanie južného diaľničného privádzača na diaľnicu D 1 vo funkcii preložky štátnej cesty I/64.
3.	Pre odstavovanie a parkovanie motorových vozidiel sú vymedzené tieto plochy nadzemných a podzemných parkovísk:
a)	V rámci MPR parkoviská pod blokmi K a U.
b)	V rámci Centrálnej mestskej zóny:
i)	podzemné parkovisko na Štúrovom námestí
ii)	podzemné a nadzemné parkovisko v blízkosti autobusového nástupišťa SAD
iii)	parkovisko v priestore medzi Cestou vysokoškolákov a prieťahom mesta, t. j. III. okruhom (pri bývalom areáli Tech. služieb).
c)	Systém parkovísk budovaný v rámci obvodového centra-Vlčince centrum.
d)	Systém parkovísk v rámci komplexu areál voľného času-Solinky.
e)	Parkoviská pri kultúrno-spoločenskom centre Rudiny II.
Súčasťou riešenia statickej dopravy v obytných okrskoch Vlčince, Solinky a Hájik sú navrhované hromadné garáže v týchto obytných
obvodoch.
4.	Nutné zabezpečiť dobudovanie peších trás v rámci ich komunikačnej kostry s ohľadom na distribučné ťažiska pešej dopravy, ktoré umožnia prirodzenú distribúciu peších v základných smeroch tak, ako sú uvedené v prílohe T 16 sprievodnej správy ÚPN-SÚ Žilina. Sú to pešie komunikácie, ktoré umožňujú:
a)	cesty za prácou
b)	cesty za vybavenosťou
c)	cesty za rekreáciou
5.	Obsluhu mesta hromadnou dopravou zabezpečovať v kombinácii trolejbusovej a autobusovej dopravy, pričom trolejbusová doprava bude v najviac zaťažených dopravných koridoroch tvoriť prioritnú a autobusová doprava doplnkovú funkciu v systéme mestskej hromadnej dopravy. Trolejbusová doprava ako súbor je budovaná v dvoch stavbách, v rámci ktorých je nutné vybudovať pevné trakčné zariadenia, t. j. meniarne, napájacie vedenia, trolejové vedenie a vozovne trolejbusov vo vymedzenej lokalite Žilina-Závodie-Pod dolinkami.
6.	Dopravné zariadenia uvažovať na plochách podľa výkresu komplexného urbanistického návrhu schváleného ÚPN-SÚ Žilina podľa  výkr.  č. 1   schválenej  zmeny  ÚPN-SÚ Žilina-vodné  dielo v rozsahu riešených katastrálnych území SÚ Žilina. 7.   Na pozemkoch vymedzených trás dopravných stavieb nesmú byť povoľované a  umiestňované  novostavby  a  prístavby jestvujúcich stavieb s výnimkou stavieb technického vybavenia.

Článok 7 

Usporiadanie a regulatívy technického vybavenia

1.	Stavby a zariadenia technického vybavenia sú dokumentované vo výkresovej časti schváleného ÚPN-SÚ Žilina.
2.	Zásobovanie pitnou vodou je nutné riešiť z disponibilných podzemných zdrojov v povodí riek Rajčianka a Váh spolu s napojením na vodovodný systém Kysuckého skupinového vodovodu N. Bystrica-Čadca-Žilina, s nadväzným riešením potrebných akumulačných objemov.
3.	Zabezpečiť odvádzanie splaškových a dažďových vôd kombináciou sústavy jednotnej a delenej kanalizácie v miestnych častiach Žiliny, s ich maximálnym možným napojením do hlavného kanalizačného zberača, t. j. bez budovania ďalších lokálnych čistiarní odpadových vôd.
4.	Zásobovanie plynom riešiť v zónach sídelného útvaru plynom z VVTL plynovodu „Severné Slovensko", s jeho prepojením na „Považský plynovod" v trase Martin-Žilina prostredníctvom systému regulačných staníc.
5.	Zásobovanie  mesta  elektrickou  energiou  bude  zabezpečené  cez 400/110 kV transformovňu v Gbeľanoch a nadväzne cez 110/22 kV rozvodne, pričom z hľadiska výhľadovej kapacity je nutné zabezpečiť rozšírenie výkonu rozvodne 110/22 kV v Žiline - pri Rajčianke a to jej rekonštrukciou s rozšírením. Z toho dôvodu je nutné zabezpečenie plošnej rezervy pre túto investíciou s jej modernizáciou a rozšírením. 
6.	Zásobovanie mesta tepelnou energiou riešiť inštaláciou ekologickej technológie v areáli hlavného súčasného tepelného zdroja SSE. 
7.	V maximálnej miere urýchliť ekologizáciu spaľovania prechodom na spaľovanie plynu.
8.	Napojenie na telekomunikačnú sieť riešiť postupnou modernizáciou JTS s prechodom na progresívnu techniku.

Článok 8 

Ostatné regulatívy a obmedzenia využitia územia

1.	Súčasné limity funkčného využitia územia sídelného útvaru budú prehodnotené a navrhnuté v rámci pripravovanej aktualizácie UPN-SÚ Žilina.
2.	Pri využívaní územia musia byť dodržané podmienky ochranných pásiem:
a)	pamiatkovo chránených území
b)	vodného diela
c)	zariadení železničnej dopravy
d)	cestovných komunikácii
e)	rozvodov elektrickej energie
f)	plynovodov a regulačných staníc
g)	poľnohospodárskych dvorov
h)	cintorínov
i)	skládok TKO
j)	priemyselných areálov
3.	Ochranné pásma sú zakreslené vo výkresovej časti schváleného ÚPN-SÚ Žilina a vo výkres, častí schválenej zmeny ÚPN-SÚ Žilina-vodné dielo.

ČASŤ TRETIA 

Plochy pre verejnoprospešné stavby a asanačné opatrenia

Článok 9 

Verejnoprospešné stavby

Plochy pre verejnoprospešné stavby sú vymedzené na samostatnom výkrese, ktorý tvorí nedeliteľnú súčasť týchto regulatívov.

Zoznam verejnoprospešných stavieb 
č.1 budova Mestského úradu 
č.2 výpravná budova autobusovej stanice 
č.3 rozšírenie cintorínov
č.4 budovanie nábrežných častí (zeleň) rieky Rajčianky, Kysuce a Váhu 
č.5 skládka TKO v Považskom Chlmci 
č.6 rozvodná 110/22 KV pri rieke Rajčianke
č.7 prepojenie ul. Škultétyho-Kamenná, II. stavba {Bánovská cesta) 
č.8 dobudovanie estakády smer Bratislava-Čadca 
č.9 dobudovanie prieťahu smer Poprad-Rajec 
č.10 dobudovanie mimoúrovňového križovania ciest I/64 Žilina-Rajec 
č.11 vybudovanie IV. Okružnej
č.12 dobudovanie ľavobrežnej komunikácie ako súčasť III. okruhu
č.13 diaľničný privádzač vo funkcii preložky št. cesty I/64
č.14 súbor stavieb trolejbusovej dopravy
č.15 vodovod Zádubnie-Zástranie II. stavba
Vymedzenie plôch pre verejnoprospešné stavby je podkladom pre prípadné vyvlastnenie pozemkov alebo stavieb podľa § 108 ods. 2 písm. a) Stavebného zákona, pokiaľ nebude možné riešenie majetko - právnych vzťahov dosiahnuť dohodou.

Článok 10 

asanačné opatrenia

1.	Realizácia ÚPN-SÚ Žilina a navrhnutých verejnoprospešných stavieb si vyžiada nasledovné asanačné opatrenia:
a)	priestor pre novostavbu Mestského úradu Žilina
b)	asanácie objektov v súvislosti s realizáciou ÚPN-MPR Žilina
c)	nevyhnutné plochy (do šírky 30 m) po oboch brehoch rieky Rajčianky okrem rodinných domov
d)	asanácia objektov v trase dobudovania štátnej cesty 1/11 v úseku Budatínsky most až most cez rieku Kysuca (Považský Chlmec)
e)	obytná zóna Pov. Chlmec z titulu rekonštrukcie štátnej cesty H/507 Žilina-Bytča
f)	plochy v priestorovej rezerve pre výstavbu rozvodne 110/22 kV pri rieke Rajčianke
g)	objekty v trase dobudovanie estakády smer Bratislava-Čadca
h)	objekty v trase IV. Okružnej
i)	objekty v trase diaľničného privádzača-št. cesta I/64 v úseku križovatka pri prevádzkovej budove Váhostavu až hranica k. ú. Lietavská Lúčka
j)	objekty v trase súborov stavieb trolejbusovej dopravy 
k)	objekty v rámci budovania cyklistických trás z titulu nutných zmien v šírkovom usporiadaní cestných komunikácií 
l)	objekty v trase líniovej stavby vodovod Zádubnie-Zástranie-II. st. 
m)	asanácia   objektov   na   plochách   určených   pre   vybudovanie zariadení statickej dopravy: parkoviská:    MPR-bloky    K,    U,    CMZ-Štúrovo    námestie, nástupište SAD, parkovisko oproti Domu techniky hromadné garáže: Solinky v priestore zariadení a ťažby š. p. Tehelne 
n)	objekty v trasách budovania navrhnutých hlavných peších ťahov
o)	areál voľného  času  (Oravská  ul. Zaparovsky  Potok)-objekty hospodárskeho dvora školského majetku
p)	priestor mestskej a izolačnej zelene pozdĺž komunikácií vodných tokov

ČASŤ ŠTVRTÁ 

Záverečné ustanovenia

Článok 11

Dokumentácia ÚPN-SÚ Žilina je uložená na Útvare hlavného architekta mesta Žilina a na Obvodnom úrade životného prostredia Žilina.

Článok 12

Nariadenie bolo schválené na zasadnutí mestského zastupiteľstva dňa 29 4 1994. Nadobúda účinnosť 15. dňom po vyvesení na úradnej tabuli. Toto nariadenie nadobúda účinnosť dňom              16. 5. 1994

Ing. Miroslav Adámek v.r.						Ing. Ján Slota v.r. 
prednosta mestského úradu						primátor mesta Žilina